Stephenie Meyer
Stephenie Meyer (o.s. Morgan, s. 24. joulukuuta 1973 Hartford, Connecticut) on yhdysvaltalainen kirjailija. Hänet tunnetaan neliosaisesta romanttisesta fantasiasarjasta "Houkutus" (). Kirjasarjan ensimmäinen osa, vuonna 2005 julkaistu "Houkutus", oli Meyerin esikoisteos. Meyerin "Houkutus"-sarjan kirjoja on myyty maailmanlaajuisesti yli 42 miljoonaa kappaletta, ja sarjaa on käännetty 37 kielelle. Vuonna 2005 "Publishers Weekly" -lehti valitsi Meyerin yhdeksi vuoden lupaavimmista uusista kirjailijoista.
Aamunkoi
"Aamunkoi" on "Houkutus"-kirjasarjan neljäs ja ainakin toistaiseksi viimeinen osa. Sarjan aloitti vuonna 2005 sekä alkuperäiskielellä että suomeksi julkaistu "Houkutus". Vuonna 2006 julkaistiin toinen osa "New Moon", joka käännettiin suomeksi vuonna 2007 nimellä "Uusikuu". Sarjan kolmas osa "Eclipse" ilmestyi vuonna 2007 ja suomeksi nimellä "Epäilys" vuonna 2008. Stephenie Meyer on kirjoittanut myös ensimmäisen kirjan tarinan Edwardin näkökulmasta kertovaa teosta "Midnight Sun".